钦定古今图书集成/明伦汇编/氏族典/第427卷 > 《廖用贤尚友录》 > 赵咨
## 钦定古今图书集成/明伦汇编/氏族典/第427卷 > 《廖用贤尚友录》 > 赵咨

按《后汉书赵咨传》：“咨字文楚，东郡燕人。父畅，为博士。
咨少孤，有孝行，州郡召举孝廉，并不就。灵帝初，太尉
杨赐特辟使饰巾出入，举高第。累迁敦煌太守。以病
免还，躬率子孙，耕农为养。征拜议郎，复拜东海相。咨
在官清简，计日受奉，豪党畏其俭节。视事三年，以疾
自乞。征拜议郎，抗疾京师。将终，告其故吏朱祗、萧建”
等，使薄敛素棺，藉以黄壤，欲令速朽，时称“明达。”